|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ****ΓΕΝ. Δ/ΝΣΗ ΔΙΟΙΚΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ****ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ****ΤΜΗΜΑ ΑΝΑΠΤΥΞΗΣ ΚΑΙ ΑΞΙΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ ΤΗΣ ΔΗΜΟΣΙΑΣ ΔΙΟΙΚΗΣΗΣ**Ταχ. Δ/νση: Βασ. Σοφίας 15106 74, ΑθήναΠληρ: Γ. ΜπάμπαληςΤηλ.: 213-1313239e-mail: g.babalis@ydmed.gov.gr |  **ΕΞ.ΕΠΕΙΓΟΝ****ΑΝΑΡΤΗΤΕΑ**Αθήνα, 12 Απριλίου 2016Αριθμ. Πρωτ: ΔΙΠΑΑΔ/Φ.3.1/87/οικ. 10708ΟΡΘΗ ΕΠΑΝΑΛΗΨΗ 13.04.2016 |

**ΘΕΜΑ: Συγκρότηση και Ορισμός Μελών της Επιτροπής Αξιολόγησης για το πρόγραμμα Bellevue του Ιδρύματος Robert Bosch Stiftung**

**Α Π Ο Φ Α Σ Η**

**Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ**

**ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**

Έχοντας υπόψη:

1.Τις διατάξεις:

α) του άρθρου 6 παρ.5 του ν.1104/1980 (Α΄298), όπως τροποποιήθηκε με το άρθρο 67 του ν. 4316/2014 (Α΄270)

β) των άρθρων 13-15 του ν. 2690/1999 (Α’ 45) «Κώδικας Διοικητικής Διαδικασίας και άλλες διατάξεις»,

γ) του π.δ. 24/2015 «Σύσταση και μετονομασία Υπουργείων, μεταφορά της Γενικής Γραμματείας Κοινωνικών Ασφαλίσεων» (Α΄ 20),

δ) του π.δ. 99/2014 (Α΄ 166) «Οργανισμός του Υπουργείου Διοικητικής Μεταρρύθμισης και Ηλεκτρονικής Διακυβέρνησης», όπως ισχύει,

ε) του π.δ. 73/2015 (Α’ 116) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών»,

στ) της υπ’ αριθμ. Υ5/27-1-2015 (Β’ 204) απόφασης του Πρωθυπουργού «Σύσταση θέσεων Αναπληρωτών Υπουργών και Υφυπουργών»,

ζ) της υπ’ αριθμ. Υ21/6-10-2015 (Β’2144) απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών και Διοικητικής Ανασυγκρότησης, Χριστόφορο Βερναρδάκη»,

η) του άρθρου 90 του «Κώδικα Νομοθεσίας για την Κυβέρνηση και τα κυβερνητικά όργανα», που κυρώθηκε με το άρθρο πρώτο του π.δ. 63/2005 ( Α΄98),

2. Την υπ’αριθμ.ΔΙΠΑΑΔ/Φ.3.1/85/οικ.8360/22.3.2016 (ΑΔΑ: 6ΝΨ9465ΦΘΕ-ΟΘΙ) Προκήρυξη- Πρόσκληση Εκδήλωσης ενδιαφέροντος για το Πρόγραμμα Bellevue του Ιδρύματος Robert Bosch,

3. To υπ’αριθμ. 4182/1.4.2016 έγγραφο του Προέδρου του ΑΣΕΠ και το υπ’αριθμ. 2262/8.4.2016 έγγραφο της Προέδρου του Ε.Κ.Δ.Δ.Α. αναφορικά με τον ορισμό εκπροσώπων στην Τριμελή Επιτροπή Αξιολόγησης,

4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού,

**Α Π Ο Φ Α Σ Ι Ζ Ο Υ Μ Ε**

**Α.** Συγκροτούμε στο Υπουργείο Εσωτερικών και Διοικητικής Ανασυγκρότησης (πρώην Υπουργείο Διοικητικής Μεταρρύθμισης και Ηλεκτρονικής Διακυβέρνησης-Υ.ΔΙ.Μ.Η.Δ.) Τριμελή Επιτροπή Αξιολόγησης στο πλαίσιο του προγράμματος Bellevue του Ιδρύματος Robert Bosch Stiftung, αποτελούμενη από: α) έναν Σύμβουλο του Ανώτατου Συμβουλίου Επιλογής Προσωπικού, β) τον Προϊστάμενο της Γενικής Διεύθυνσης Διοίκησης Ανθρώπινου Δυναμικού του Υπουργείου Εσωτερικών και Διοικητικής Ανασυγκρότησης και γ) έναν εκπρόσωπο του Επιστημονικού Προσωπικού του Εθνικού Κέντρου Δημόσιας Διοίκησης και Αυτοδιοίκησης.

Αντικείμενο της Επιτροπής αποτελεί η αξιολόγηση των προσόντων των συμμετεχόντων υποψηφίων στο προαναφερόμενο πρόγραμμα υποτροφίας, βάσει των τυπικών και ουσιαστικών κριτηρίων που έχουν τεθεί με την υπ’αριθμ. ΔΙΠΑΑΔ/Φ.3.1/85/οικ.8360/22.3.2016 (ΑΔΑ: 6ΝΨ9465ΦΘΕ-ΟΘΙ) Προκήρυξη- Πρόσκληση Εκδήλωσης ενδιαφέροντος καθώς και η διενέργεια συνέντευξης προκειμένου να συντάξει πίνακα με τις τέσσερις (4) επικρατέστερες υποψηφιότητες τον οποίο θα διαβιβάσει στο Ίδρυμα Robert Bosch για την τελική επιλογή.

**Β.** Ορίζουμε τα μέλη της ως εξής:

 Πρόεδρος της Επιτροπής Αξιολόγησης ορίζεται **η Θάλεια Φωτεινοπούλου-Κατσιώτη,** Σύμβουλος του Ανώτατου Συμβουλίου Επιλογής Προσωπικού, με αναπληρωτή τον Ιωάννη Παπαδημητράκη, Σύμβουλο του Ανώτατου Συμβουλίου Επιλογής Προσωπικού.

Μέλη της Επιτροπής ορίζονται οι κάτωθι:

1. **Ιωάννης Σπηλιωτόπουλος**, μόνιμος υπάλληλος με βαθμό Β’ του κλάδου ΠΕ Διοικητικής Οργάνωσης, Προϊστάμενος της Γενικής Διεύθυνσης Διοίκησης Ανθρώπινου Δυναμικού του Υπουργείου Εσωτερικών και Διοικητικής Ανασυγκρότησης, με αναπληρώτρια την Ελένη Ρούφου, με βαθμό Γ’ Προϊσταμένη της Διεύθυνσης Προγραμματισμού και Ανάπτυξης Ανθρωπίνου Δυναμικού της Γενικής Διεύθυνσης Διοίκησης Ανθρώπινου Δυναμικού του ίδιου Υπουργείου.

2**. Σοφία Δημουλά** , Υπεύθυνη Σπουδών και Έρευνας του Εθνικού Κέντρου Δημόσιας Διοίκησης και Αυτοδιοίκησης, με αναπληρωτή τον Δημήτριο Απίστουλα, Υπεύθυνο Σπουδών και Έρευνας του Εθνικού Κέντρου Δημόσιας Διοίκησης και Αυτοδιοίκησης.

**Δ.** Γραμματέας της Επιτροπής ορίζεται ο Σωτήριος Λάντας , μόνιμος υπάλληλος με βαθμό Δ΄ του κλάδου ΠΕ Οικονομικού του Τμήματος Ανάπτυξης και Αξιοποίησης Ανθρώπινου Δυναμικού της Διεύθυνσης Προγραμματισμού και Ανάπτυξης Ανθρωπίνου Δυναμικού της Γενικής Διεύθυνσης Διοίκησης Ανθρώπινου Δυναμικού του Υπουργείου Εσωτερικών και Διοικητικής Ανασυγκρότησης με αναπληρωτή τον Γεώργιο Μπάμπαλη, μόνιμο υπάλληλο με βαθμό Γ΄ του κλάδου ΠΕ Διοικητικής Οργάνωσης του ίδιου Τμήματος.

**Ε.** Η Επιτροπή λειτουργεί αμισθί και συνεδριάζει εντός και εκτός του κανονικού ωραρίου λειτουργίας των Δημοσίων Υπηρεσιών στο κτήριο που εδρεύει το Υπουργείο Εσωτερικών και Διοικητικής Ανασυγκρότησης επί της οδού Βασιλίσσης Σοφίας 15 (Τ.Κ. 10674 Αθήνα) και σύμφωνα με τις ισχύουσες διατάξεις περί συλλογικών οργάνων.

**ΣΤ.** Η Επιτροπή οφείλει να έχει ολοκληρώσει το έργο της μέχρι τις 20.4.2016.

**Ο ΑΝΑΠΛΗΡΩΤΗΣ ΥΠΟΥΡΓΟΣ**

 **ΕΣΩΤΕΡΙΚΩΝ**

**ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**

**ΧΡ. ΒΕΡΝΑΡΔΑΚΗΣ**

**Κοινοποίηση:**

Οριζόμενοι

**Εσωτερική Διανομή:**

1. Γραφείο Αν.Υπουργού
2. Διεύθυνση Διοικητικών Υπηρεσιών (για ενημέρωση Β/Δ και Π/Μ υπαλλήλων).
3. webupload@ydmed.gov.gr, για ανάρτηση στο site, στη διαδρομή «Διοικητική Ανασυγκρότηση-Ανθρώπινο Δυναμικό -Συλλογικά Όργανα».